b'\n_START_ARTICLE_\nId\xc3\xa4n apostolinen kirkko\n_START_SECTION_\nUusi aika\n_START_PARAGRAPH_\n1400-lvulla Id\xc3\xa4n assyrialainen kirkko hyv\xc3\xa4ksyi, ett\xc3\xa4 patriarkan arvonimen voi antaa ainoastaan silloisen patriarkan Mar Shimun IV:n sukulaisille. Mar Shimun IV oli 86 Babylonian patriarkka. T\xc3\xa4m\xc3\xa4 sai paljon vastustusta, ja vuonna 1552 kilpaileva patriarkka Mar Yohanan Soulaqa VIII valittiin kilpailevaksi patriarkaksi. Mar Yohanan Soulaqa VIII teki sopimuksen paavin kanssa, ett\xc3\xa4 h\xc3\xa4nen johtamansa Id\xc3\xa4n assyrialainen kirkko liittyisi roomalaiskatoliseen kirkkoon._NEWLINE_Nyt assyrialaisella kirkolla oli kaksi kilpailijaa. Perinn\xc3\xb6llinen patriarkka Alkoshissa nykyisess\xc3\xa4 Irakissa) ja paavin tukema Diyarbak\xc4\xb1rissa (nykyisess\xc3\xa4 Turkissa). _NEWLINE_Jako pysyi voimassa vuoteen 1662, jolloin Diyarbak\xc4\xb1rin patriarkka Mar Shimun XIII Denha riitautui Rooman kanssa ja liittyi taas Alkoshin patriarkan kanssa._NEWLINE_Patriarkan istuin siirettiin Kara Ku\xc5\x9fiin. Vatikaani kuitenkin nimitti uuden patriarkan Diyarbak\xc4\xb1riin. H\xc3\xa4n johti niit\xc3\xa4 assyrialaisia, jotka olivat paaville uskollisia. T\xc3\xa4st\xc3\xa4 Id\xc3\xa4n assyrialainen kirkko tuli my\xc3\xb6hemmin Kaldean katolinen kirkko.  _NEWLINE_Vuonna 1802 viimeinen perinn\xc3\xb6llist\xc3\xa4 lakia noudattanut patriarkka kuoli Alkoshissa ja kirkko hyv\xc3\xa4ksyi Kaldeanin patriarkkojen vallan. Kara Ku\xc5\x9fin patriarkat pysyiv\xc3\xa4t itsen\xc3\xa4isen\xc3\xa4.\n_START_SECTION_\nEnsimm\xc3\xa4inen maailmansota, assyrialaisten kansanmurha ja diaspora\n_START_PARAGRAPH_\nEnsimm\xc3\xa4isen maailmansodan j\xc3\xa4lkeen L\xc3\xa4hi-id\xc3\xa4n poliittinen tilanne muuttui. Ensimm\xc3\xa4isen maailmansodan aikana sek\xc3\xa4 turkkilaiset, arabit ett\xc3\xa4 kurdit vainosivat assyrialaisia. Kuuluisia ovat useat massamurhat, jotka tapahtuivat vuosina 1914\xe2\x80\x931920 Ottomaanien valtakunnan alueella, jossa kokonaiset heimot lahdattiin vastasyntyneist\xc3\xa4 vanhuksiin. T\xc3\xa4t\xc3\xa4 massamurhaa kutsutaan assyrialaisten kansanmurhaksi. _NEWLINE_Monet assyrialaiset joutuivat sodan j\xc3\xa4lkeen Irakin ha\xc5\xa1emiittisen monarkian alaisuuteen. Assyrialaiset olivat tukeneet Britanniaa ensimm\xc3\xa4isen maailmansodan aikana, ja kostoksi t\xc3\xa4st\xc3\xa4 ha\xc5\xa1emiittien valtaistuin karkotti miljoonia assyrialaisia. Noin 1\xc2\xa0600\xc2\xa0000 assyrialaista asuu diasporassa. Irakissa asuu viel\xc3\xa4 800\xc2\xa0000 assyrialaista. Kaldealainen yhteis\xc3\xb6 oli v\xc3\xa4hemmist\xc3\xb6ss\xc3\xa4 ja Palestiinassa jota nyt johti Britannia. He eiv\xc3\xa4t vastustaneet brittien hallintoa. Mutta Irakissa kaldealaiset joutuivat enemmist\xc3\xb6\xc3\xb6n, ja he ovat Irak suurin ei-islamilainen yhteis\xc3\xb6. My\xc3\xb6hemmin monet kaldealaiset saivat aseman Baathpuolueessa. Heist\xc3\xa4 tunnetuin on Saddam Husseinin entinen ulkoministeri Tariq Aziz. Kaldealaiskristityt j\xc3\xa4iv\xc3\xa4t Irakiin. Heid\xc3\xa4n nykyinen patriarkkansa Emmanuel III Delly asuu nyky\xc3\xa4\xc3\xa4n edelleen Bagdadissa._NEWLINE_Assyrialaisten 104. patriarkka Mar Eshai Shimun XXIII p\xc3\xa4\xc3\xa4tti perustaa assyrialaisille kotimaan nykyisen Irakin alueelle, mutta joutui pakenemaan ja l\xc3\xa4htem\xc3\xa4\xc3\xa4n Kyprokselle vuonna 1933. Tuhansia assyrialaisia karkotettiin Irakista. Mar Eshai Shimun XXIII muutti my\xc3\xb6hemmin Yhdysvaltoihin, jossa h\xc3\xa4n perusti assyrialaisten kirkon p\xc3\xa4\xc3\xa4majan Chicagoon ja my\xc3\xb6hemmin San Franciscoon. Id\xc3\xa4n assyrialaisen kirkon p\xc3\xa4\xc3\xa4maja sijaitsee nyky\xc3\xa4\xc3\xa4n Chicagossa. Noin miljoona assyrialaista j\xc3\xa4i Irakiin. Nyky\xc3\xa4\xc3\xa4n heit\xc3\xa4 on 800 000. Saddam Husseinin aikana heist\xc3\xa4 suurin osa karkotettiin. _NEWLINE_Monet assyrialaiset asuvat diasporassa. Assyrialaisten kotimaa on nykyisen Irakin (800\xc2\xa0000), Syyrian (500\xc2\xa0000), Iranin (10\xc2\xa0000) ja Turkin (5\xc2\xa0000) alueella. Irakissa assyrialaiset asuvat maan pohjoisosassa, Iranissa maan luoteisosassa, Syyriassa maan koillisosassa ja Turkissa maan it\xc3\xa4osassa._NEWLINE_Assyrialaiset asuvat diasporassa Pohjois-Amerikassa, Euroopassa ja Australiassa. Ulkomailla asuu noin 282\xc2\xa0000 assyrialaista. Suurin assyrialaisten diaspora asuu Saksassa, jossa heit\xc3\xa4 on 90\xc2\xa0000. Seuraavaksi tulee Yhdysvallat (83\xc2\xa0000) ja Ruotsi (80\xc2\xa0000). Suurin L\xc3\xa4hi-id\xc3\xa4n maa, jossa asuu assyrialaisia, on Jordania (77\xc2\xa0000).\n_START_SECTION_\nId\xc3\xa4n assyrialainen kirkko nyky\xc3\xa4\xc3\xa4n\n_START_PARAGRAPH_\nId\xc3\xa4n assyrialaisen kirkon hallinto ja suurin osa kirkon papeista, piispoista, arkkipiispoista ja metropoliitoista asuu maanpaossa. My\xc3\xb6s kirkon p\xc3\xa4\xc3\xa4patriarkka asuu maanpaossa._NEWLINE_Vuonna 1965 perinn\xc3\xb6llinen kysymys patriarkan valitsemiseen aiheutti taas eron Id\xc3\xa4n assyrialaisessa kirkossa. Bagdadin metropoliitta Mar Thoma Darmo julistautui Id\xc3\xa4n assyrialaisen kirkon patriarkaksi. _NEWLINE_Id\xc3\xa4n assyrialaisen kirkon silloinen patriarkka Mar Eshai Shimun XXIII sanoi eroavansa vuonna 1973, mutta h\xc3\xa4nt\xc3\xa4 pyydettiin j\xc3\xa4\xc3\xa4m\xc3\xa4\xc3\xa4n virkaan. Mar Thoma Darmo kuoli kuitenkin vuonna 1968. _NEWLINE_Mar Eshai Shimun XXIII meni naimisiin elokuussa vuonna 1973, mutta avioituminen on Id\xc3\xa4n assyrialaisen kirkon patriarkalle kielletty. Kirkon synodin oli pakko syrj\xc3\xa4ytt\xc3\xa4\xc3\xa4 h\xc3\xa4net. H\xc3\xa4n palasi kuitenkin virkaan, mutta h\xc3\xa4net murhattiin 6. marraskuuta 1975 kotonaan San Josessa Kaliforniassa. Id\xc3\xa4n assyrialaisen kirkon piispat kokoontuivat seuraavana vuonna Lontoossa konklaaviin valitsemaan uutta katolikos-patriarkkaa. 41-vuotiaasta pappi Rev Khananyanista tuli Id\xc3\xa4n assyrialaisen kirkon patriarkka. H\xc3\xa4n otti nimekseen Mar Dinkha IV ja on Assyrian ensimm\xc3\xa4isen patriarkan 120. seuraaja. Assyrian ensimm\xc3\xa4inen patriarkka oli Tuomas. Mar Dinkha IV on Id\xc3\xa4n assyrialaisen kirkon virallinen patriarkka. _NEWLINE_Kuitenkin valittiin my\xc3\xb6s kilpaileva patriarkka. Mar Thoma Darmon seuraajaksi valittiin Mar Addai. H\xc3\xa4nen pieni kannattajav\xc3\xa4hemmist\xc3\xb6ns\xc3\xa4 perusti toisen seurakunnan Bagdadiin. Se nimi on Muinaisen id\xc3\xa4n kirkko. Sill\xc3\xa4 on kuitenkin hyvin pieni kannatus. _NEWLINE_Vuonna 1994 Mar Dinkha VI tapasi historiallisessa kokouksessa paavi Johannes Paavali II:n Vatikaanissa. Paavi ja Mar Dinkha allekirjoittivat yhteisty\xc3\xb6sopimuksen assyrialaisen ja roomalaiskatolisen kirkon v\xc3\xa4lill\xc3\xa4._NEWLINE_Vuonna 1996 h\xc3\xa4n solmi Kaldean kirkon Bagdadin patriarkan Rafael I Bidawidin kanssa yhteisty\xc3\xb6sopimuksen. Vuonna 1997 h\xc3\xa4n aloitti neuvottelut Antiokian syyrialais-ortodoksisen kirkon kanssa, ett\xc3\xa4 he julistaisivat anateeman p\xc3\xa4tem\xc3\xa4tt\xc3\xb6m\xc3\xa4ksi eli purkaisivat kirkkojensa v\xc3\xa4liset oppituomiot._NEWLINE_Mar Dinkha IV asuu maanpaossa Chicagossa, Yhdysvalloissa. My\xc3\xb6s Id\xc3\xa4n assyrialaisen kirkon p\xc3\xa4\xc3\xa4maja ja nelj\xc3\xa4 p\xc3\xa4\xc3\xa4kirkkoa sijaitsevat Chicagossa._NEWLINE_Syyskuussa 2006 Mar Dinkha IV p vieraili Pohjois-Irakissa ja tapasi siell\xc3\xa4 Irakin Kurdistanin kuvern\xc3\xb6\xc3\xb6rin. H\xc3\xa4n puhui kuvern\xc3\xb6\xc3\xb6rin kanssa, ett\xc3\xa4 he voisivat avata sinne kristityn kirkon._NEWLINE_Sunnuntaina 15. hein\xc3\xa4kuuta 2007 Mar Dinkha juhli papiksi vihkimisens\xc3\xa4 50-vuotisjuhlaa.'